CELEX: 32020R1279
Language: hu
Date: 2020-09-09 00:00:00
Title: A Bizottság (EU) 2020/1279 végrehajtási rendelete (2020. szeptember 9.) egyes áruk Kombinált Nómenklatúra szerinti besorolásáról

15.9.2020   
               
               
                  HU
               
               
                  Az Európai Unió Hivatalos Lapja
               
               
                  L 301/1
               
            
         A BIZOTTSÁG (EU) 2020/1279 VÉGREHAJTÁSI RENDELETE
         (2020. szeptember 9.)
         egyes áruk Kombinált Nómenklatúra szerinti besorolásáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Uniós Vámkódex létrehozásáról szóló, 2013. október 9-i 952/2013/EU európai parlamenti és tanácsi rendeletre (1) és különösen annak 57. cikke (4) bekezdésére és 58. cikke (2) bekezdésére,
         mivel:
         
                     (1)
                  
                  
                     A 2658/87/EGK tanácsi rendelet (2) mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
                  
               
                     (2)
                  
                  
                     A 2658/87/EGK rendelet meghatározza a Kombinált Nómenklatúra értelmezésére vonatkozó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul, vagy azt bármilyen további albontással egészíti ki, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
                  
               
                     (3)
                  
                  
                     Az említett általános szabályok értelmében a mellékletben szereplő táblázat (1) oszlopában leírt árukat a táblázat (2) oszlopában feltüntetett KN-kód alá kell besorolni a (3) oszlopban kifejtett indokok alapján.
                  
               
                     (4)
                  
                  
                     Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseivel összhangban nem álló kötelező érvényű tarifális felvilágosítást a jogosult – a 952/2013/EU rendelet 34. cikkének (9) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.
                  
               
                     (5)
                  
                  
                     Az e rendeletben előírt intézkedések összhangban vannak a Vámkódexbizottság véleményével,
                  
               ELFOGADTA EZT A RENDELETET:
         
            1. cikk
            A melléklet táblázatának (1) oszlopában leírt árukat a Kombinált Nómenklatúrában a táblázat (2) oszlopában megjelölt KN-kód alá kell besorolni.
         
         
            2. cikk
            Az e rendelet rendelkezéseivel összhangban nem álló kötelező érvényű tarifális felvilágosítás – a 952/2013/EU rendelet 34. cikkének (9) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.
         
         
            3. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. szeptember 9-én.
            
               
                  a Bizottság részéről,
               
               
                  az elnök nevében,
               
               Gerassimos THOMAS
               
                  Főigazgató
               
               
                  Adóügyi és Vámuniós Főigazgatóság
               
            
         
         
            (1)  HL L 269., 2013.10.10., 1. o.
         
         
            (2)  A Tanács 2658/87/EGK rendelete (1987. július 23.) a vám- és a statisztikai nómenklatúráról, valamint a Közös Vámtarifáról (HL L 256., 1987.9.7., 1. o.).
      
      
         
            MELLÉKLET
            
                        Árumegnevezés
                     
                     
                        Besorolás (KN-kód)
                     
                     
                        Indokolás
                     
                  
                        (1)
                     
                     
                        (2)
                     
                     
                        (3)
                     
                  
                        Egy érem formájú, nem nemesfémből készült, nemesfémmel nem bevont, különböző (kör, téglalap, szabálytalan stb.) alakú és különböző méretű (általában 35–70 mm átmérőjű) árucikk. Az árucikk különféle motívumokkal (nyomatokkal) díszített lehet, a színe pedig arany, ezüst vagy bronz. Felső részén fűzőlyuk lehet szalagra történő felfüggesztéshez és a nyak körüli viseléshez.
                        Az árucikket éremként való felhasználásra állítják vám elé azért, hogy feldíszítsen egy személyt valamely versenyen elért sikert követően, szalaggal is.
                        Lásd a képeket.  (*1)
                        
                     
                     
                        7117 19 00
                     
                     
                        A besorolást a Kombinált Nómenklatúra értelmezésére vonatkozó 1. és 6. általános szabály, a 71. árucsoporthoz tartozó Megjegyzések 11. pontja, valamint a 7117, a 7117 19  és a 7117 19 00  KN-kód szövege határozza meg.
                        Az árucikket a testen vagy ruházaton történő viselésre szánták. Ezért személyi díszítésre szolgáló kis tárgynak tekintendő (lásd még a HR Magyarázat (HRM) 7117 vámtarifaszámhoz tartozó magyarázata első bekezdését).
                        A 8306 vtsz. alá történő besorolás mint „dísztárgy nem nemesfémből” kizárt, mert az árucikket alapvetően nem lakásokban, irodákban történő díszítésre használatosnak szánták (lásd még a HRM 8306 vámtarifaszámhoz tartozó magyarázata (B) részének első bekezdését). Az alá a vámtarifaszám alá medallionok csak a személyi díszítésre szolgálók kivételével tartoznak (lásd a HRM 8306 vámtarifaszámhoz tartozó magyarázata (B) részének harmadik bekezdése (1) pontját).
                        Következésképpen az árucikket a 7117 19 00  KN-kód alá kell besorolni mint „más ékszerutánzat nem nemesfémből”.
                     
                  
               
            
               (*1)  A képek csupán tájékoztató jellegűek.